Akeh jinis pangan sing bisa micu anafilaksis; malah bisa kedadeyan ing sapisanan ngeleg sawijining pangan.[10] Pangan sing bisa micu iki maneka rupa jinise ing saindhenging donya. Ing kabudayan barat, panyebab sing paling kerep ya iku memangan utawa senggolan karo rupane kacang, gandum, rupa kacang saka wit,kerang, iwak banyu, susu, lan ndhog.[3][5] Ing Timur Tengah, wijen ya iku pangan sing paling kerep dadi pemicu. Dene ing Asia, beras lan kacang Arab kerep ditemokake dadi sumbering anafilasksis.[5] Kasus abot kedadeyan nalika pangan pamicu kasebut keleg dipangan,[10] nanging ana uga wong sing langsung nuduhake reaksi parah nalika senggolan karo pangan kasebut. Nalika gedhe, alergi ing bocah bisa suwe-suwe ilang. Ing umur 16 taun, 80% bocah sing duwé anafilaksis kelawan susu lan ndhog lan 20% sing ngalami kasus tunggal anafilaksis marang kacang, akhire bisa ngonsumsi pangan kasebut tanpa nuwuhake masalah.[11]